GOROSPE ELEZKANO (EAJ, 2018-04-19):
Bai, eskerrik asko, legebiltzar-buru andrea.
Amaieratik hasiko naiz. Corcuera andreak aipatzen izan dau Jaurlaritzaren konpromiso argia agertzen dauala erdibideko honek, berdintasunaren esparruan aurrera egiteko; pasaden astean izan gendun Kontroleko Plenoak Etxebarrieta andreak lehendakariari egindako interpelazioan lehendakariak hori agertzen eutson: Jaurlaritzaren konpromiso argia berdintasunaren bidetik aurrerantza egiteko eta zentzu horretan argi dago Hernández jaunak esaten izan dau gaur sinatzen dugun honek guk debereak ipintzen doguz, baina beno, lan extra hori Jaurlaritzari joako eta argi dago konpromisoa agertzen dala, Jaurlaritzaren 15 helburuen artean berdintasunaren esparruan aurrera ekitea da, Europa mailan bosgarren lekuan egonda laugarrenera heltzea eta hori (...) guztiok bat egiten badugu eta errazagoa izango da, denok batera bultzatzen badugu, errazagoa izango da aurrerantza egitea.
Bai Larrion andereak, bai López de Ocariz andereak, Corcuera, Hernández... Beno, zuk aztertu izan dituzu zergatiak, egoera honen zergatiak zeintzuk diran, datuak eman izan dira egoera honetara heltzeko eta gaur egungo egoeraren datuak López de Ocariz andereak irakurri dauzku dagoeneko guztion artean sinatu dugun erdibideko zuzenketa hori; eta beno, niri dagokit Jaurlaritzari babesa emoten dautsodan legebiltzar talde bien ordezkari moduan, apur bat aipatzea orain arte orokorrean berdintasunaren esparruan Euskadi aitzindaria izan da, lehendakariak barikuan esaten euskun.
Eta uste dut guzti hori danon artean egin dogun lana izan dala, Emakunde bera sortzetik, Berdintasun Legea sortu izan danetik, berdintasun planak erakundeetan egotetik eta guzti hori egin da eta bere erantzunak ditu.
Aldarrikapen esparrua nik uste dot maila oso altuan dagoela gizarte honetan eta hori ez da bat-batekoa izaten, kontzientziazio hori behar izana  - egin dogun diagnostiko hori, Corcuera andreak aipatzen izan dauen moduan - , guztiok bat egiten dugu, beharrezkoa dela esparru honetan, industriaren esparruan. Baita beste sektore batzuetan, zugaz berbetan egon naizen bitartean negoziazio esparru horretan, guk uste genduan, eraikuntzaren esparruan, logistikaren esparruan badagozala beste esparru batzuk be berdintasun hau ikusten dana, ezta?
Baina diagnostiko horretan bat egiten dugun arren, hemen gai izan gara bat egiteko, alderdi politiko ezberdinak aipatzen izan dan moduan, batzuk pentsatzen zena baina urrunago joanda, beste batzuk gure esana baina laburrago geldituta, baina gai izan gara guztion artean adostuteko ekimen bat eta danok batera aurrerantza egiteko.
Eta nik uste dot, horrelako pausuak, horrelako adostasunak babes politikoa emateak eta hain babes zabala, gero gizartean bultzada handiagoa emateko gaitasuna emoten jakela eta hori kalean ikusten da. Ekimen ezberdinetan egiten dena.
Nik uste dot, orain arte zer egin den eta zer esparru honetan konkretuan be ondo dagoala aipatzea, gogoratzea, momentu honetan eta emakumeak eta industria lotuta, azken hileotaz bakarrik, Jaurlaritzatik zenbat neurri, zenbat ekimen bultzatu izan diren.
Emakunderen aldetik martxoaren 19an, Bai Sarea aurkeztu zen, Bai Sareak, berdintasun planak enpresetan daren eragina biderkatzea du helburu. Berdintasunaren Aldeko Entitatean Sarea, gaur goizean eratu da ofizialki eta 60 entitateek euren konpromisoa sinatu eben pasaden hilean.
Sektore ezberdinetako 60 enpresa entitateek, Emakundek sustatutako Bai Sarea, berdintasunaren aldeko enpresa eta entitate Sarea eratzen daben konpromisoaren dokumentua sinatu eben egun horretan.
Aste honetan bertan irakurri izan dugu zelan hezkuntzatik, Lanbide heziketatik kanpaina berezi bat egin den eta titular agertzen zena, prentsan zen "Educación se plantea pasar en dos años de 1.500 a 3.000 alumnas en FP industrial".
Emakundetik, Hezkuntza Sailetik, Lanbide Heziketatik, hau aste honetan be, apirilaren 16an Confebask eta Jaurlaritzako sail ezberdinen artean sinatutako akordio markoa be badaukagu. Euskal Autonomia Erkidegoan enplegua eta trebakuntza sustatzeko lankidetzarako esparru akordioa sinatu zen, eta hor atal konkretu batean emakumeei zuzenduta dago.
"Esta adecuación oferta-demanda, exige entre otros aspectos un estrecho trabajo de colaboración conjunta para el desarrollo de las potencialidades de los programas de actuación pública, existentes o a desarrollar en aspectos como el aumento y la incorporación activa de la mujer al mercado laboral, especialmente en aquellas actividades en las que están sub-representadas y en aquellas profesiones más demandadas por el tejido productivo".
Enplegu eta Gizarte gaietako sailetik be, entzun barri dogu, zenbat neurri eman diren kontziliaziorako San José anderearen, Lan eta Justizia Sailetik badakigu zelako lana egiten dagozan soldata berdintasunean, soldata arrakala hori gainditzeko, ba erakunde eta eragile sozio-ekonomiko ezberdinekin lanean.
Gai konplexua izango da, ez bakarrik argi gelditu den moduan, Jaurlaritzan bertan bost sail izango direlako eta dagozalako honetan ekimenak bultzatzen eta lanean. Gainera, indar asko izango dau arlo pribatuan eta guzti hori uztartu beharko da. Eta beharrizan handia dago hau egiteko.
Zentzu horretan, nik uste dot, oso beharrezkoa izango dala, zaila izango dala, konplexua izango dala eta guztiok honetan aurrerantza egitea eta laguntzea mesedegarria izango dala.
Beste barik, beste pausutxo bat gehiago dala eta orain, aurrerantza egitea gelditzen da.
Beste barik.